Víkingur Ólafsvík tók á móti Fram í A riðli 1. deildar kvenna síðastliðinn laugardag á Ólafsvíkurvelli . Nýliðarnir frá Ólafsvík heldu vel í við gestina úr Safamýrinni og var markalaust þegar dómarinn flautaði til leikhlés . Áfram héldu Víkingsstúlkur að berjast en tíu mínútur voru til leiksloka þegar undan gaf . Þá gerði Dagmar Mýrdal Gunnarsdóttir hjá Fram tvö mörk á þriggja mínúta kafla sem gerðu út um leikinn . Lokatölur því 0 - 2 gestunum í vil . Þetta er fyrsta tap Víkingskvenna í 1. deildinni í sumar en áður höfðu þær gert tvö jafntefli og eru þannig með tvö stig að loknum þremur umferðum . Næsti leikur liðsins er miðvikudaginn 12. júní , annað kvöld , þegar það mætir Álftanesi á Bessastaðavelli .